Հրետանային նախապատրաստությունը տեւեց շուրջ 40 րոպե: Ապա հետեւակն առաջ գնաց, ու… նոր հանձնարարություններ այլեւս չհետեւեցին: Պարզվեց՝ թշնամին այնքան արագ էր նահանջել, որ ո՛չ կրակակետերն էին հայտնաբերվում, ո՛չ էլ դրանց խոցման անհրաժեշտություն էր առաջանում… Ալբերտ Մկրտչյանը հիշում է, որ միայն մի անգամ կարգադրեցին խփել Օմարի լեռնանցքին, երբ, օգտվելով այն հանգամանքից, որ խաղաղ բնակչության անվտանգ հեռանալու համար հարձակումը կանգնեցվել էր, թշնամին սկսել էր ծանր տեխնիկան դուրս բերել ընկնող շրջանից: Սակայն ճանապարհի վրա ռեակտիվ հրետանու մեկ լրիվ համազարկ արձակելով՝ այդ փորձը ձախողվել էր: